IZVEDBENA UREDBA KOMISIJE (EU) št. 1176/2012

z dne 7. decembra 2012

o vpisu imena v register zaščitenih označb porekla in zaščitenih geografskih označb [Μανταρίνι Χίου (Mandarini Chiou) (ZGO)]

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1), zlasti prvega pododstavka člena 7(4) Uredbe,

ob upoštevanju naslednjega:

Vendar je v delu 2(II)(B) dela B Priloge I k Izvedbeni uredbi Komisije (EU) št. 543/2011 (3) , ki je začela veljati po tej vlogi za registracijo, določeno, da je najmanjše razmerje sladkor/kislina za to sorto 7,5: 1. Grški organi so zaradi jasnosti in pravne varnosti spremenili to točko zadevnega enotnega dokumenta –

SPREJELA NASLEDNJO UREDBO:

Člen 1

Označba iz Priloge k tej uredbi se vpiše v register.

Člen 2

Posodobljen enotni dokument je naveden v Prilogi II k tej uredbi.

Člen 3

Ta uredba začne veljati dvajseti dan po objavi v Uradnem listu Evropske unije.

(1) UL L 93, 31.3.2006, str. 12.

(2) UL C 19, 24.1.2012, str. 11.

(3) UL L 157, 15.6.2011, str. 1.

PRILOGA II

ENOTNI DOKUMENT

UREDBA SVETA (ES) št. 510/2006

„ΜΑΝΤΑΡΙΝΙ ΧΙΟΥ“ (MANDARINI CHIOU)

št. ES: EL-PGI-0005-0709-27.06.2008

ZGO ( X ) ZOP ( )

1. Ime

„Μανταρίνι Χίου“ (Mandarini Chiou)

2. Država članica ali tretja država

Grčija

3. Opis kmetijskega proizvoda ali živila

3.1. Vrsta proizvoda

Skupina 1.6 Sadje, zelenjava in žita, sveži ali predelani

3.2. Opis proizvoda, za katerega se uporablja ime iz 1. točke

„Mandarini Chiou“ je mandarina vrste Citrus Deliciosa Tenore in sorte, razširjene na območju občine Hios (tudi Chíos, sredozemska občina), ki ima naslednje lastnosti:

Fizične lastnosti:

Oblika : kroglasta s sploščenima poloma Teža : 60–150 g Velikost : 55–70 mm Lupina : 1,5–3,5 mm, zlahka odstopa od mesa Število plodnih listov : 7–14, zlahka odstopajo od mesa Število krhljev : 8–24 majhnih, poliembrionalni endospermi

Organoleptične lastnosti:

Sadež je oranžno-rumene barve, njegovo meso je mehko in sočno, ima izrazito aromo, rahlo oranžna lupina je precej hrapava.

Kemične lastnosti:

Vsebnost soka : 33–45 % Koncentracija sladkorjev : > 9,0 Brix Kislost : 0,7–1,75 % Razmerje sladkor/kislina (kazalnik zrelosti) : 7,5: 1

Eterična olja:

Omeniti je treba zlasti: α-tujen, α-pinen, kamfen, β-pinen, β-mircen, ο-metilanizol, p-cimen, d-limonen, γ-terpinen, linalol in β-kariofilen. Glavna sestavina z največjo koncentracijo je d-limonen, ki mu sledi γ- terpinen. Eterična olja se z mehanskimi sredstvi pridobivajo iz celega sadeža ali le iz njegovega olupka, izločena količina pa je odvisna od različnih dejavnikov, na primer stopnje zrelosti sadeža, njegove velikosti in uporabljene metode.

3.3. Surovine (samo za predelane proizvode)

—

3.4. Krma (samo za proizvode živalskega izvora)

—

3.5. Posebni proizvodni postopki, ki jih je treba izvajati na opredeljenem geografskem območju

Gojenje, pridelava, obiranje, sortiranje in preverjanje velikosti proizvoda „Mandarini Chiou“ morajo potekati na otokih Hios, Psará in Oinousses.

3.6. Posebna pravila za rezanje, ribanje, pakiranje itn.

—

3.7. Posebna pravila za označevanje

Proizvod „Mandarini Chiou“, predelan v slaščice, sokove in druge proizvode, kot so na primer eterična olja, mora biti označen v skladu s Sporočilom Komisije – Smernice za označevanje živil, ki vsebujejo sestavine z zaščiteno označbo porekla (ZOP) in zaščiteno geografsko označbo (ZGO) (UL C 341, 16.12.2010, str. 3 in 4).

4. Kratka opredelitev geografskega območja

Zaščita označbe se zahteva za otoke Hios, Psará in Oinousses.

5. Povezanost z geografskim območjem

5.1. Posebnosti geografskega območja

Prst – za geološko podlago so značilne aluvialne usedline, nastale z razpadanjem apnenčastih kamnin. Prst je večinoma ilovnata in bogata s kalcijevim karbonatom (CaCO3), kar sta ugodna dejavnika za pridelovanje mandarin „Mandarini Chiou“.

Podnebne razmere – za podnebje v tej regiji je značilno, da:

— pihajo letni vetrovi (meltemi, ki v Sredozemlju pihajo le v Egejskem morju), ki vzdržujejo stabilne temperature (zaradi česar je podnebje blažje, sadje pa zaščiteno pred zmrzaljo) in razženejo oblake,

— je skozi vse leto veliko sonca (Hios ima v primerjavi s preostalo državo največ ur brez oblačnosti), zlasti v času, ko pihajo letni vetrovi (meltemi), zato je tam doba osončenosti najdaljša, in

— so letna temperaturna nihanja majhna, kar pomeni, da so zime blage in kratke, poletja pa sveža.

Te podnebne značilnosti so skupaj z (a) vedno visoko temperaturo površinskih voda (> 22 °C), tudi jeseni, (b) zemljišči na močno osončenih lokacijah in (c) razmerami, povezanimi s prstjo, navedenimi v prejšnjem odstavku, vplivale na velikost in kakovost pridelanih sadežev ter pripomogle k visoki vsebnosti sladkorja. Zaradi dolgotrajne osončenosti ter visokih dnevnih temperatur, ki spodbujajo fotosintezo, in visokih nočnih temperatur, ki spodbujajo hiter razpad kislin, je kazalnik zrelosti

sladkorji

kislost kot citronska kislina

visok, sadeži pa so slajši in imajo bolj intenzivno aromo.

Človeški dejavniki – gojenje mandarin „Mandarini Chiou“ ni le kmetijska dejavnost, s katero se prebivalstvo s potrebnimi prilagoditvami neprekinjeno ukvarja že desetletja, ampak je tudi razlog za gradnjo primernih zgradb in uvedbo popolnoma prilagojenih praks, ki jih je mogoče na kratko opisati z naslednjimi dejavniki:

— posebna arhitektura velikega števila zgradb/hiš, ki pripadajo lastnikom kmetijskih posestev. Zgrajene so v nasadih, običajno imajo dve nadstropji, kar omogoča boljši nadzor nad kulturami;

— poseben način namakanja z mehanizmom, prek katerega se zelo kakovostna voda iz vodnjaka spelje v brazde. Treba je poudariti, da so Genovčani v 14. stoletju izpopolnili namakalne sisteme na otoku in zgradili drenažne sisteme, v tem obdobju edinstvene na svetu;

— razvite so bile spretne obiralne metode. Po mnenju nekaterih so prebivalci Hiosa edini v Grčiji poznali ustrezno tehniko obiranja sadežev z drevesa, saj so sadež odrezali s škarjami, nato pa so steblo močno skrajšali, da je na njem ostal le pecelj, s čimer so preprečili, da bi predolga stebla poškodovala sadeže, ki so jih prevažali v transportnih vedrih ali zabojih;

— vzpostavljene splošne prakse in metode gnojenja z gnojem goveda, ovac, koz in perutnine, ki jih redijo pridelovalci agrumov. Čeprav je uporaba gnoja še vedno ena od glavnih praks bogatenja dreves, ta metoda počasi izginja zaradi nezadostnih količin;

— prakse in tehnike za zaščito pred zmrzaljo, ki vključujejo zlasti nadzorovano prižiganje ognja, „toichogyria“ (ograde) in zelo gosto zasaditev dreves (minimalna razdalja med njimi je približno od 2 do 2,5 m, kar pomeni, da je na 1 000 m2 posajenih približno 100 dreves).

5.2. Posebnosti proizvoda

Mandarina „Mandarini Chiou“ je eden od najbolj cenjenih grških tradicionalnih kmetijskih proizvodov. Je najpomembnejši proizvod v departmaju skupaj z zaščiteno označbo porekla „Mastiha Chiou“. Te mandarine so zelo zaželene zaradi posebnega okusa in močne značilne arome. Sorta, ki se prideluje na Hiosu, je edinstvena. Velja za eno najboljših sort mandarin in najbolj aromatično na svetu. Ti sadeži, celo še nezreli, tako močno dišijo, da oseba, ki jih je zaužila, zatem ne more prikriti njihovega vonja. Dišave, ki vejejo iz nasadov „Mandarini Chiou“ so tako močne, da se je otoka v Grčiji in onkraj njenih meja oprijel vzdevek „dišeči Hios“. Obiskovalca ta vzdevek vsekakor ne preseneti, saj pravijo, da naj bi ga dišave, ki se širijo iz regije Campos, dosegle že na morju, takoj ko se odpravi na pot proti zelenemu središču otoka.

Vloga za registracijo proizvoda „Mandarini Chiou“ kot proizvoda z zaščiteno geografsko označbo temelji na njegovem slovesu, ki izvira predvsem iz njegove kakovosti. Označba „Mandarini Chiou“ se je na trgu svežega sadja uveljavila že konec 19. stoletja, ko so z njo označevali in zahtevali zelo cenjen in izviren proizvod s Hiosa z zelo značilno aromo in posebnim okusom, katerega tržna vrednost se je povečala tudi zaradi posebnega načina pridelave.

Da bi ohranili posebne značilnosti sadežev, so jih nekoč zavijali v papir; obrane „Mandarini Chiou“ so torej shranjevali zavite v papir. To prakso so izumili pridelovalci s Hiosa in ni bila v uporabi nikjer drugje v Grčiji. Papirnato embalažo, ki se je uporabljala na Hiosu, je leta 1878 prvi opisal Francoz A. Testevuide v francoski reviji Le Tour du Monde (Pot okoli sveta), posvečeni potovanjem.

5.3. Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali značilnostjo proizvoda (pri ZGO)

Izjemen sloves, ki ga uživa ta proizvod, temelji na kombinaciji njegovih posebnih lastnosti in učinkovitih človeških posegov.

„Mandarini Chiou“ vsekakor uživajo velik ugled pri potrošnikih v Grčiji in tujini, zlasti zaradi značilne arome in posebnega okusa, kar je v preteklosti močno pripomoglo k razcvetu lokalnega gospodarstva in razvoju trgovine z evropskimi državami (Češkoslovaško, Bolgarijo, Romunijo, Srbijo, Poljsko in Nemčijo). Vse te posebnosti so v številnih zgodbah omenjali slavni popotniki (Galland, Testevuide, Zolotas, Tombazis, Sgouros in Sotiriadou).

K temu slovesu pomembno pripomore tudi naravno okolje, zlasti prst in podnebne razmere na tem območju. Pri širjenju posebnih značilnosti proizvoda je imelo pomembno vlogo vključevanje pridelave mandarin v širši gospodarski in trgovski okvir lokalne družbe.

Nazadnje pa je sloves proizvoda „Mandarini Chiou“ močno povezan tudi s posebnimi značilnostmi geografske regije, v kateri se prideluje ta sorta mandarine. Tako otok Hios vzdevka „dišeči Hios“ nikakor ni dobil po naključju.

Sklic na objavo specifikacije

(člen 5(7) Uredbe (ES) št. 510/2006)

http://www.minagric.gr/greek/data/Allin1_for%20CD01.pdf